Pornografi keterlaluan

Pornografi keterlaluan ialah bentuk pornografi yang menonjolkan babak seks yang eksplisit. Istilah ini dicipta pada separuh kedua abad ke-20 untuk membezakannya daripada pornografi ringan. Ia biasanya mengambil bentuk gambar foto, seringnya di dalam majalah atau filem, tetapi juga sebagai kartun. Sejak 1990-an, pornografi keterlaluan telah diedarkan secara meluas dalam Internet.

Kesahan

Pornografi keterlaluan telah diharamkan secara meluas di banyak negara sehingga separuh kedua abad ke-20 apabila banyak demokrasi liberal di dunia yang mengalami perubahan norma seks bermula membenarkan capaian yang terhad. Bekalannya biasa dikawal oleh gabungan sistem pengelasan dan kawalan di tempat jualan, walaupun pada hari ini, pornografi keterlaluan boleh dimuat turun dengan mudah daripada banyak laman internet tanpa banyak sekatan. Bagaimanapun, pemaparan awam dan pengiklanan seringnya dilarang.
Kebanyakan demokrasi liberal di dunia kini sedang mengambil langkah untuk membenarkan pornografi di sisi undang-undang atau menghadapi kegagalan dalam penguatkuasaan undang-undang bagi melarangnya dan justera, menyebabkan pengesahan de facto. Sungguhpun demikian, seringnya terdapat tentangan yang meluas daripada khalayak terhadap pengesahannya (lihat gerakan anti-pornografi).
Di Amerika Syarikat, tafsiran undang-undang pornografi berhubung dengan perlembagaannya yang menjamin hak kebebasan untuk bersuara berbeza-beza dari sebuah negeri ke sebuah negeri dan dari sebuah bandar raya ke bandar raya yang lain. Di United Kingdom pula, pornografi keterlaluan telah dibenarkan di sisi undang-undang sejak 2000.

Amerika Syarikat

Sebuah kajian 2003 oleh Eric Schlosser menganggar hasil daripada pornografi keterlaluan di Amerika Syarikat sebagai setanding dengan hasil Hollywood di dalam negara itu. Menurut kajian tersebut, video pornografi keterlaluan, laman internet, serta persembahan seks di hadapan penonton dan televisyen kabel menjanakan AS$10 bilion setahun. Bagaimanapun, baru-baru ini, banyak orang yang terkenal dalam industri pornografi mengatakan bahawa jualannya adalah jauh kurang daripada apa yang dilaporkan, akibat persaingan bebas dan persaingan amatur internet yang, menurut Paul Fishbein daripada majalah perdagangan Adult Video News, telah menyebabkan penurunan jualan sewa sebanyak 10-15%.
Pornografi keterlaluan masih merupakan satu isu yang penuh dengan perbalahan dan dipergunakan sebagai satu isu kempen oleh ahli politik di Amerika Syarikat. Mitt Romney, misalnya, mencela "penakung najis" pornografi tetapi ditembak pula oleh pihak konservatif sosial, termasuk Tony Perkins, kerana Romney merupakan salah satu pengarah Marriott International yang kumpulan hotelnya, sebagaimana dengan hotel-hotel yang lain, mendapat banyak untung daripada bayar-per-pandang filem pornografi. Aktivis anti-pornografi John L. Harmer yang pernah berkhidmat sebagai leftenan gabenor kepada Ronald Reagan, menganggar bahawa seluruh industri pornografi menjanakan sehingga AS$500 juta setahun.
Khususnya, pertubuhan-pertubuhan yang mempunyai hubungan dengan gerakan Kristian sayap kanan juga melibatkan diri mereka dalam isu-isu pornografi.

United Kingdom

Satu kajian yang dijalankan pada 2003 mendapati bahawa satu pertiga daripada semua pengguna internet British mencapai laman pornografi keterlaluan. Sebaliknya, pada 2006, akhbar The Independent melaporkan bahawa Nielsen NetRatings mendapati bahawa melebihi 9 juta orang dewasa lelaki menggunakan perkhidmatan pornografi Internet. Kajian itu juga melaporkan kenaikan bilangan wanita yang mengunjungi laman berkadar X daripada 1.05 juta hingga 1.38 juta, suatu kenaikan sebanyak satu pertiga.